Žeimenos kraštovaizdžio draustinis

Žeimenos kraštovaizdžio draustinis – valstybinis gamtinis draustinis Lietuvoje, Švenčionių rajone, 7 km į šiaurės rytus nuo Pabradės. Apima Žeimenos baseino atkarpą nuo Labanoro regioninio parko ribos (Melagėnų apylinkėse) iki Pažeimenės su Mažalotės ežeru. Supa Žeimenos ichtiologinio draustinio ruožą. Įsteigtas 1974 m.

Draustinis įsteigtas siekiant išsaugoti vaizdingą Žeimenos slėnio kraštovaizdį su užliejamomis pievomis ir retų rūšių augalais. Į draustinio teritoriją patenka 51,9 ha valstybinės reikšmės miškų ploto.VĮ Nemenčinės miškų urėdijos vidinės miškotvarkos projekto sudedamoji dalis . Kaunas: Valstybinis miškotvarkos institutas, 2012. Draustinis yra Natura 2000 objektas, jame saugomos šios buveinės: upių sraunumos su kurklių bendrijomis, rūšių gausios ganyklos ir ganomos pievos, eutrofiniai aukštieji žolynai, aliuvinės pievos, tarpinės pelkės ir liūnai, vakarų taiga, žolių turtingi eglynai, pelkėti lapuočių miškai, griovų ir šlaitų miškai, aliuviniai miškai, melvenynai. Tarp sutrinkamų retų rūšių paminėtinos: mažoji nėgė, ovalioji geldutė, Baltijos lašiša, kūdrinis pelėausis, paprastasis kirtiklis, kūjagalvis, ūdra, pleištinė skėtė.

 Šaltiniai 

Kategorija:Švenčionių rajono saugomos teritorijos
Kategorija:Lietuvos kraštovaizdžio draustiniai
Kategorija:Natura 2000